Up-1445/22, U-I-392/22
Natisni
Opravilna št.:
Up-1445/22, U-I-392/22
Datum odločitve:
19. 12. 2022
ECLI:
ECLI:SI:USRS:2022:Up.1445.22
Akt:
Ustavna pritožba zoper sklep Višjega sodišča v Ljubljani št. Cst 236/2022 z dne 11. 8. 2022 v zvezi s III. točko izreka sklepa Okrožnega sodišča v Kopru št. St 1319/2020 z dne 26. 5. 2022 

tretjega odstavka 63. člena Zakona o finančnem poslovanju, postopkih zaradi insolventnosti in prisilnem prenehanju (Uradni list RS, št. 176/21 – uradno prečiščeno besedilo in 178/21 – popr.) se zavrže.
Izrek:
Ustavna pritožba zoper sklep Višjega sodišča v Ljubljani št. Cst 236/2022 z dne 11. 8. 2022 v zvezi s III. točko izreka sklepa Okrožnega sodišča v Kopru št. St 1319/2020 z dne 26. 5. 2022 se ne sprejme.
Pobuda za začetek postopka za oceno ustavnosti tretjega odstavka 63. člena Zakona o finančnem poslovanju, postopkih zaradi insolventnosti in prisilnem prenehanju (Uradni list RS, št. 176/21 – uradno prečiščeno besedilo in 178/21 – popr.)
se zavrže.
Geslo:
1.5.51.2.3 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker je zadeva majhnega pomena.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.4.10.6 - Ustavno sodstvo - Postopek - Vmesni postopki - Izločitev sodnika.
Pravna podlaga:
Člen 25.3, 55.b.2, Zakon o Ustavnem sodišču [ZUstS]
Vrsta zadeve:
ustavna pritožba, ocena ustavnosti in zakonitosti predpisov in drugih splošnih aktov
Vrsta akta:
posamični akt, zakon
Vlagatelj:
Aleksandar Kovačević, Republika Srbija
Datum vloge:
25. 10. 2022
Vrsta odločitve:
sklep
Vrsta rešitve:
nesprejem ustavne pritožbe, zavrženje
Dokument:
US33459
Dokument v PDF obliki:
Up-1445-22, U-I-392-22.pdf
146 KB
Prenesite datoteko
Up-1445/22
U-I-392/22
19. 12. 2022
SKLEP
Ustavno sodišče je v postopkih za preizkus pobude in ustavne pritožbe Aleksandra Kovačevića, Republika Srbija,
ki ga zastopa Odvetniška pisarna Matej Erjavec in partnerji, d. o. o., Ljubljana, na seji 19. decembra 2022
sklenilo:
1. Ustavna pritožba zoper sklep Višjega sodišča v Ljubljani št. Cst 236/2022 z dne 11. 8. 2022 v zvezi s III. točko izreka sklepa Okrožnega sodišča v Kopru št. St 1319/2020 z dne 26. 5. 2022 se ne sprejme.
2.
Pobuda za
začetek postopka za
oceno ustavnosti tretjega odstavka 63. člena Zakona o finančnem poslovanju, postopkih zaradi insolventnosti in prisilnem prenehanju (Uradni list RS, št. 176/21
–
uradno prečiščeno besedilo
in 178/21 – popr.
)
se zavrže.
OBRAZLOŽITEV
1. Sodišči sta z izpodbijanima odločitvama ugotovili, da sta priznani terjatev upnice PEJO ŠAMPIONKA, d. o. o. – v stečaju, Volčja Draga, in ločitvena pravica na dolžnikovih nepremičninah, s katero je navedena terjatev zavarovana, ter naložili upraviteljici, da navedeno terjatev prednostno poplača iz zavarovanega premoženja pod razveznim pogojem, določenim v izpodbijanem sklepu sodišča prve stopnje. Pritožnik navedenima odločitvama sodišč očita kršitve 2. člena, drugega odstavka 14. člena, 22., 23. in 33. člena Ustave ter 1. člena Prvega protokola h Konvenciji o varstvu človekovih pravic in temeljnih svoboščin (Uradni list RS, št. 33/94, MP, št. 7/94 – EKČP). Hkrati z ustavno pritožbo vlaga tudi pobudo za začetek postopka za oceno ustavnosti tretjega odstavka 63. člena Zakona o finančnem poslovanju, postopkih zaradi insolventnosti in prisilnem prenehanju (v nadaljevanju ZFPPIPP) ter zatrjuje njegovo neskladje s 23. členom Ustave.
2. Ustavno sodišče ustavne pritožbe ni sprejelo v obravnavo, ker niso izpolnjeni pogoji iz drugega odstavka 55.b člena Zakona o Ustavnem sodišču (Uradni list RS, št. 64/07 – uradno prečiščeno besedilo, 109/12, 23/20 in 92/21 – v nadaljevanju ZUstS) (1. točka izreka).
3. Pobudo za začetek postopka za oceno ustavnosti lahko da, kdor izkaže svoj pravni interes ob vložitvi pobude (prvi odstavek 24. člena ZUstS). Po drugem odstavku navedenega člena je pravni interes podan, če predpis ali splošni akt, izdan za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
4. Izpodbijani tretji odstavek 63. člena ZFPPIPP ne učinkuje neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07, in OdlUS XVI, 82). V takih primerih je predpostavka za vložitev tako ustavne pritožbe kot pobude vsebinsko izčrpanje pravnih sredstev. To pomeni, da mora pobudnik trditev o domnevni protiustavnosti ureditve, na podlagi katere temelji odločitev v njegovem primeru, uveljavljati že v postopku pred pristojnimi sodišči (tako v sklepu Ustavnega sodišča št. U-I-330/05, U-I-331/05, U-I-337/05 z dne 18. 10. 2007, Uradni list RS, št. 101/07, in OdlUS XVI, 79). Iz priložene pritožbe zoper izpodbijani sklep sodišča prve stopnje izhaja, da pobudnik očitkov o protiustavnosti izpodbijane določbe v tem pravnem sredstvu ni uveljavljal. Zato je Ustavno sodišče njegovo pobudo zavrglo (2. točka izreka).
5. Ustavno sodišče je sprejelo ta sklep na podlagi drugega odstavka 55.b člena in tretjega odstavka 25. člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10, 56/11, 70/17 in 35/20) v sestavi: predsednik dr. Matej Accetto ter sodnici in sodniki Dr. Dr. Klemen Jaklič (Oxford ZK, Harvard ZDA), dr. Rajko Knez, dr. Špelca Mežnar, dr. Marijan Pavčnik, dr. Rok Svetlič, Marko Šorli in dr. Katja Šugman Stubbs.
Sodnik dr. Rok Čeferin je bil pri odločanju v tej zadevi izločen. Ustavno sodišče je sklep sprejelo soglasno.
dr. Matej Accetto
Predsednik